CELEX: E2008P0003
Language: el
Date: 2008-02-21 00:00:00
Title: Προσφυγή που ασκήθηκε στις 21 Φεβρουαρίου 2008 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας (Υπόθεση E-3/08)

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/19
            
         Προσφυγή που ασκήθηκε στις 21 Φεβρουαρίου 2008 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   (Υπόθεση E-3/08)
   (2008/C 113/16)
   Στις 21 Φεβρουαρίου 2008 ασκήθηκε προσφυγή κατά της Δημοκρατίας της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Niels Fenger και Florence Simonetti.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ:
   
               1.
            
            
               να δηλώσει ότι η Δημοκρατία της Ισλανδίας, μη έχοντας θεσπίσει τα αναγκαία μέτρα για να εντάξει στην εσωτερική έννομη τάξη της, εντός της ταχθείσας προθεσμίας, την πράξη που αναφέρεται στο σημείο 12u του κεφαλαίου XV του παραρτήματος II της Συμφωνίας για τον Ευρωπαϊκό Οικονομικό Χώρο [Κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά], όπως προσαρμόστηκε στη συμφωνία ΕΟΧ μέσω του πρωτοκόλλου 1 της συμφωνίας αυτής, δεν εκπλήρωσε τις υποχρεώσεις της σύμφωνα με το άρθρο 7 της συμφωνίας ΕΟΧ· και
            
         
               2.
            
            
               να διατάξει τη Δημοκρατία της Ισλανδίας να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               η παρούσα υπόθεση αφορά τον κανονισμό ΕΚ σχετικά με τα απορρυπαντικά,
            
         
               —
            
            
               το άρθρο 7 της συμφωνίας ΕΟΧ ορίζει ότι:
               
                  «Οι πράξεις που αναφέρονται ή που περιέχονται στα παραρτήματα της παρούσας συμφωνίας ή στις αποφάσεις της Μικτής Επιτροπής του ΕΟΧ είναι δεσμευτικές για τα συμβαλλόμενα μέρη και αποτελούν ή θα αποτελέσουν τμήμα της εσωτερικής τους έννομης τάξης ως εξής:
               
               
                           α)
                        
                        
                           
                              μία πράξη που αντιστοιχεί σε κανονισμό ΕΟΚ, εντάσσεται ως έχει στην εσωτερική έννομη τάξη των συμβαλλομένων μερών·
                           
                        
                     
                           β)
                        
                        
                           
                              μία πράξη που αντιστοιχεί σε οδηγία ΕΟΚ παρέχει τη δυνατότητα στις αρχές των συμβαλλομένων μερών να επιλέγουν τον τύπο και τα μέσα εφαρμογής.»,
                           
                        
                     
         
               —
            
            
               η Εποπτεύουσα Αρχή της ΕΖΕΣ ισχυρίζεται ότι η κυβέρνηση της Ισλανδίας δεν ενέταξε τον κανονισμό στην εσωτερική έννομη τάξη της εντός της ταχθείσας προθεσμίας.